जेल प्रहरियों को अधिकारियों के साथ हुई बैठक में यह आश्वासन मिला कि वित्त विभाग में अटके वेतन विसंगति के मामले पर जल्द ही कार्यवाही की जाएगी। इस दौरान दोनों ही अधिकारियों ने जेलकर्मियों को जल्द से जल्द लाभ दिलाने का भी आश्वासन दिया। बैठक के बाद जयपुर में भूख हड़ताल पर बैठे जेल प्रहरियों को ज्यूस पिलाकर हड़ताल समाप्त की गई। दूसरी ओर सरकार के आश्वासन के बाद पूरे प्रदेश के जेल प्रहरियों ने आज जश्न मनाया।